Is-sena li għaddiet ġew ripatrijati jew rilokati b'kollox 654 immigrant. Ċifri ppubblikati fil-parlament juru li minkejja l-pandemiija tal-Covid-19, fl-2020 ġew ripatrijati 381 persuna. Mistoqsi mid-deputat Nazzjonalista Carmelo Mifsud Bonnici, il-Ministru għall-Intern, Byron Camilleri qal li minkejja diversi sfidi relatati mal-għeluq tal-ajurporti minħabba l-coronavirus, dawn l-immigranti ġew ripatrijati bi proċeduri stabbiliti. Grupp ta' immigranti rilokati l-Ġermanja Fuq mistoqsija oħra, tal-istess deputat Nazzjonalista Carmelo Mifsud Bonnici, il-Ministru qal li matul l-2020 ġew rilokati 273 immigrant minn Malta. Sal-aħħar tas-sena dawn l-immigranti ġew rilokati lejn pajjiz tal-Unjoni Ewropea, fosthom 106 lejn Franza, 125 lejn Ġermanja, 25 lejn il-Finlandja, sebgħa fl-Lussemburgu, sitta fil- Portugall, u erbgħa lejn ir-Rumanija. It-trasferimenti tal-kumplament tal-497 immigranti li daħlu irregolarment bid-dgħajsa se jitkomplew din is-sena. Filmat: Grupp ta' immigranti rilokati lejn Franza .td_uid_3_600a75db2ef7f_rand.td-a-rec-img{text-align:left}.td_uid_3_600a75db2ef7f_rand.td-a-rec-img img{margin:0 auto 0 0}